  Майя Бывальцева Глазкарысь педагогикая В. Г. Короленко нимо кун институтын дышетскись Дарья Опалёва вуоно арын Вормонлы 75 ар тырмонэз Москваын пусъёз. Нылаш егитъёслэн дышетонъя «Ладога» улосвылкуспо форумзылэн вожвылъяськоназ вормиз. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Дарья Опалёва Москваын ортчоно ужрадэ Вормонлэн волонтёрез сямен пыриськоз. Дарья та темаен юнме шорысь тунсыкъяськыны ӧз кутскы, солэн песятаез – фронтовик, гвардиысь майор, Совето Союзлэн Героез Иван Васильевич Опалёв. Семьяезлэсь историзэ эскерыса, со Быдӟым Атыкай ожлэн историеныз тунсыкъяськыны кутскиз но утчаськисьёслэн «Новый Феникс» отрядэнызы тулыс экспедицие ветлӥз, ожъёсын бырем солдатъёслэсь но офицеръёслэсь лысьӧмъёссэс ӝутӥз Светлана Болотникова, Удмуртиысь дышетонъя но тодосъя министрГлазкарысь педагогикая институтысь «Новый Феникс» отрядысь волонтёръёс быдэс Россиысь ужрадъёсы пырисько, ветеранъёслы юртто, синпелетъёсты умоято. Дышетсконниын отряд ог кызё ар пала ужа ни. Озьы ик тодэ вайытом, Кияса ёросысь «Инвожо» ансамбль Узбекистанысь фольклоръя калыккуспо фестивальысь вормонэн бертэ. Тегъёс: Мерлык Дышетон Москва егитъёс Удмуртия Глазкар ВормонНунал ГГПИ  